संविधान संशोधनमार्फत मधेसीको अधिकार स्थापित गर्न र विकासमा पिछडिएको पर्साको मुहार फेर्नु नै मेरो राजनीतिको प्राथमिक उद्देश्य हो । बहुदल आएपछिको समयलाई मात्र हेर्ने हो भने विगतमा यहाँबाट पटपटक चुनाव जितेर गएका कांग्रेस र एमालेका सांसदले विकासमा सिन्को भाँचेनन् । यहाँबाट जितेर मन्त्री पनि भए । उनीहरुको व्यक्तिगत हैसियत उकासियो, तर जिल्लाको विकास झन पछाडि प¥यो । बेरोजगारी, अशिक्षा, स्वास्थ्यको दुरावस्था, गरिबी, कृषिको दयनीय अवस्था, बाटोघाटो कुनै पनि क्षेत्रमा सुधार ल्याउने प्रयास नै भएन । यस्ता नमूना बेथितिहरुको निकासका लागि मेरो उम्मेदवारी हो ।
